**Tartalomjegyzék**

**A Zalakaros Város Önkormányzata Képviselőtestülete 2017. október 10-i ülésén hozott határozatokról**

Hat. száma Tartalom

**Nyílt:**

209/2017 Zárt ülés elrendelése

**Zárt:**

210/2017 Zalakaros Város Önkormányzata „Turisztikailag frekventált térségek
 integrált termék- és szolgáltatás fejlesztése című GINOP - 7.1.9 – 17
 számú pályázat” benyújtásáról döntés

211/2017 Zalakaros Város Önkormányzata „Turisztikailag frekventált térségek
 integrált termék- és szolgáltatás fejlesztése című GINOP - 7.1.9 – 17
 számú pályázat” benyújtásáról döntés /műszaki tartalom elfogadása/

**Interpelláció:**

**-**

**Képviselői kérdések, bejelentések:**

**-**

**Tájékoztató:**

**-**

**Kivonat:** A Zalakaros Város Önkormányzata Képviselőtestülete 2017. október 10-én megtartott ülésének jegyzőkönyvéből.

**Képviselőtestület 209/2017. (X.10.) számú határozata:**

Zalakaros Város Önkormányzat Képviselőtestülete elrendeli a meghívóban szereplő napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Kmft.

 Novák Ferenc s.k. Szabóné dr. Csányi Marianna s.k.

 Polgármester Jegyző

A kivonat hiteles.

Zalakaros 2017. december 05.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2017. október 10-én megtartott ülésének jegyzőkönyvéből.

**Képviselőtestület 210/2017.(X.10.) számú határozata:**

A Képviselőtestület

1./ kinyilvánítja azon szándékát, hogy benyújtja pályázatát a GINOP - 7.1.9 – 17 kódszámú felhívás a Turisztikailag frekventált térségek integrált termék- és szolgáltatás fejlesztése című felhívásra és felhatalmazza a polgármestert a pályázat benyújtására, és a pályázattal kapcsolatos jognyilatkozatok megtételére.

2./ A Képviselő-testület felhatalmazza a polgármestert a pályázat benyújtásához szükséges konzorciumi szerződés aláírására.

3./ a „Turisztikailag frekventált térségek integrált termék- és szolgáltatás fejlesztése című GINOP - 7.1.9 – 17 számú pályázat” projekt megvalósításához a Képviselőtestület elfogadja a pályázat teljes költségvetését, mely 844.121.870 Ft. A pályázat keretében 650.000.000 Ft támogatási igényt nyújt be, melyhez a támogatáson felül Zalakaros Város Önkormányzatának költségvetéséből 194.121.870- Ft saját forrást biztosít önerőként.

Határidő: 2017.október 11.
Felelős: Novák Ferenc polgármester
Operatív felelős: Tóth Enikő projektmenedzser, Tóthné Őri Ibolya városfejlesztési ov., Magyarné Kovács Judit pénzügyi ov.

Kmft.

 Novák Ferenc s.k. Szabóné dr. Csányi Marianna s.k.

 Polgármester Jegyző

A kivonat hiteles.

Zalakaros 2017. december 05.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2017. október 10-én megtartott ülésének jegyzőkönyvéből.

**Képviselőtestület 211/2017. (X.10.) számú határozata:**

Zalakaros Város Önkormányzat Képviselőtestülete a Turisztikailag frekventált térségek integrált termék- és szolgáltatás fejlesztése című GINOP - 7.1.9 – 17 számú pályázat tárgyában elfogadott 191/2017. (IX.14.), 204/2017. (IX.29.), 208/2017. (X.02.) számú határozatokban foglalt döntésekre figyelemmel az alábbi műszaki tartalommal fogadja el a pályázati anyagot:

1./Pályázati elemek:

1.1/ **Arborétum**

Az alábbi elemekkel fejlődik, bővül: felnőtt fitnesz park (fogyatékosok fitnesz edzőgépével), futópálya, gyalogos híd, Kneipp taposó, napozópark, fotópont, ivókút, térfigyelő rendszer, a gyermekjátszótérhez felnőtt játszótéri eszközök, a Kertmoziban új fénytechnika kialakítása

1.2./ A **Dísz tér**

Az egységes zalakarosi arculatot megjelenítő utcabútorokkal, rózsalugassal, információs táblákkal bővül a projekt keretében. A tourinform iroda és a kerékpár centrum mellett kap helyet az új elektromos kerékpár töltőállomás.

1.3/ **Új Központi tér**

A projektben egy új településközponti tér kerül kialakításra Az új tér az Arborétumtól délre, a városközpontban kerül kialakításra, a főútvonalat jelentő Termál út mentén, a polgármesteri hivatal, posta, autóbusz állomás, pavilonsor, termelői piac, tourinform iroda, parkoló, kerékpár centrum, strandfürdő ölelésében. A téren a Termál út felől egy impozáns szökőkút adja meg a településközpont és a fürdőváros jellegét. A tér helyet biztosít a városi nagyrendezvényeknek is. Az Arborétum felé a meglévő sportpálya területének parkosításával biztosítjuk a funkcionális és esztétikai kapcsolódást. A területen jelenlegi alulhasznosított sporttelep működik, melynek Zalakaros Behiák településrészre való elköltöztetéséről már 10 éve döntés született. A tervek jelen pályázattal megvalósulhatnak: új, méretében, elhelyezkedésében, funkciójában is megfelelő központi tér készül el Az Arborétum felé való összeköttetést a zöldfelület fejlesztésével, parkosítással biztosítjuk

1.4./ **Összekötő sétány**

A projekt 3 fő területét az Arborétum, a Dísz tér és a kettő között, jelen projektben kialakítandó új központi tér jelenti. A projekt egyik

fő eleme a 3 területen áthaladó, azokat összekötő sétány.

Az Arborétumot észak felé megnyitjuk, ezen a területen új sétány szakasz kerül kialakításra, majd a sétány áthalad az Arborétumon, az új központi téren, áthalad a Termál út keleti oldalára, és végighalad a Dísz téren. A sétányt egységes utcabútorok (padok, szemetesek), kísérő növényzet, díszkivilágítás, és információs táblák díszítenek.

1.5./ **Új Fogadóépület**

Az új központi téren megépül egy fogadóépület. Az épületben fogadótér, játszósarok, kávézó, információs pult és kiosk, egy rendezvényterem (szekcionálható, és fogadótér felé nyitható), a programok kiszolgáló helyiségei (melegítőkonyha, ruhatár, raktár, stb),vizesblokkok kerülnek kialakításra.

- Az épület helyet ad a tourinform iroda front desk-jének, valamint helyet biztosít a városi-turisztikai rendezvényeknek és lehetőséget nyújt új típusú rendezvények bevezetésének is (klubkoncertek, agoraszínház). VR Headset-tel megtekinthető, többnyelvű (min. 4 nyelv) virtuális séták készülnek el.

1.6./ **Fedett színpad és kiszolgáló épület**

-Az új központi téren, a fogadóépület mellett kerül kialakításra az új fedett színpad. Mögötte, a jelenlegi Sport centrum „B” épülete átalakításával, felújításával a rendezvények kiszolgáló helyiségeit (öltözők, raktár, vizesblokk) biztosítjuk, valamint nyilvános illemhelyet alakítunk ki.

2./A rendezvényházban biztosítani kell annak lehetőségét, hogy a mozigép áthelyezhető lehessen oda.

3./ A közműhálózat fejlesztéséhez szükséges költségeket már most vizsgálni kell és az ehhez szükséges összeg rendelkezésre állásáról is gondoskodni kell.

4./ A tervezővel a szakmai kapcsolattartásra illetve a műszaki feladatok végrehajtásának ellenőrzésére a városfejlesztési osztályvezető jogosult és kötelezett.

5./ Készüljön pénzügyi javaslat éves bontásban a projekt költségeinek fedezésre.

Határidő: az 5.pont vonatkozásában 2017. december 10.

 a többi pont vonatkozásában sikeres pályázat esetén folyamatos

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

 Magyarné Kovács Judit pénzügyi osztályvezető

Kmft.

 Novák Ferenc s.k. Szabóné dr. Csányi Marianna s.k.

 Polgármester Jegyző

A kivonat hiteles.

Zalakaros 2017. december 05.

 Szabóné dr. Csányi Marianna

 Jegyző